title: Fontchanina
text: Fontchanina (en catalán ribagorzano Fonxanina, en grafía SLA y en catalán stándard Fontjanina, en en castellano Fonchanina) ye un lugar de la provincia de Uesca situato en la comarca de Ribagorza, en lo municipio de Montanui. La suya población ye de 6 habitants (2007). A fabla habitual ye la catalana.
  
  Cheografía
  Ye situato en a Val de Castanesa.
  
  Parla 
  Rafel Vidaller Tricas replegó lo testimonio de l'habitant Antonio Lafón sobre como veyen los de Fontchanina lo suyo parlar en relación con atros parlars ribagorzans. Seguntes ixe testimonio los de Fontchanina charran igual que en totz los lugars de la val de Castanesa: Denui, Ardoné, Senyiu, Betesa, Santorens, Ardanui, y quasi igual que en Alins. Pero no reconoixen que siga lo mesmo patués que en Las Paúls, Neril, Benifonts y Noals. Consideran que lo parlar de Montanuí ya ye catalán.
  
  Toponimia 
  Puet prener lo suyo nombre de la diosa Diana cazataira, con lo diminutivo -ina, porque lo campés Bienvenido Mascaray Sin fa notar que bi ha un mont que tien forma de silueta de muller posata de memoria.
  DIANA > Jana; Font (de) Janina.
  
  L'achent forestal Rafel Vidaller Tricas ha replegau la toponimia d'este lugar y ha trobau toponimos en idioma aragonés, más que más aragonés arcaico, encara que huei se i charre catalán:
  
  Diftongos en -ue- y -ie-:
  El Guadieso, Barranco de Formuelos, Formuello, Barranco de las Gargantiellas.
  Diftongos en -ua-, -ia- como en bergotés y aragonés de la Val de Vio:
  Tossal de Següás, La cuasta, Tuca de la Cuasta.
  Conservación de la -o final atona:
  Lo Mallo, Chinestuso, Formuello, Barranco de Formuelos, El Faro, El Guadieso, Barranco de Picalbo.
  Evolución de la -LL- latina enta una -s- sonora:
  Guadieso (en atros lugars d'a val bi n'ha más).
  Articlo Lo:
  Lo Mallo.
  
  Referencias 
  
  Lugars de Montanui
  Localidaz d'a diocesi de Balbastro-Monzón en Ribagorza